recursal/SuperWikiNEXT-32B huggingface dataset:
**কানি শাল** হল এক ধরনের কাশ্মীরি শাল যা কাশ্মীরের কানিহাম এলাকায় তৈরি করা হয়। এটি কাশ্মীরের প্রাচীনতম হস্তশিল্পগুলোর একটি। হস্তশিল্পটি মুঘলদের সময় থেকেই এই উপত্যকার একটি অংশ ছিল। শালগুলো পশমিনা সুতা দিয়ে বোনা হয়। জম্মু ও কাশ্মীর সরকার কানি শালকে একটি ভৌগোলিক নির্দেশক হিসেবে স্বীকৃতি দিয়েছে।

ইতিহাস
------

কানি বয়নকে কানিহামের একটি আদি শিল্প বলে মনে করা হয় এবং খ্রিস্টপূর্ব ৩০০০ নাগাদ এর উপস্থিতি চিহ্নিত হয়েছে। এই দুর্দান্ত শালটি এককালে মুঘল রাজা, শিখ মহারাজ এবং ব্রিটিশ অভিজাতদের আকৃষ্ট করেছিল। আইন-ই-আকবরিতে লিপিবদ্ধ রয়েছে যে সম্রাট আকবর কানি শালের একজন উৎসাহী সংগ্রাহক ছিলেন।

'কানি' নামটি এর বিশেষ কারিগররা যে অঞ্চলের (কানিহাম), সেখান থেকেই এসেছে। কাশ্মিরিতে 'কানি' শব্দের অর্থ কাঠের ছোট একটি আয়তাকার লাটাই।

কানি শাল যেভাবে বানানো হয়
--------------------------

কানি শাল তাঁতের মাধ্যমে পশমিনা থেকে তৈরি করা হয়। তবে সাধারণ পশমিনা শালে ব্যবহৃত মাকুর পরিবর্তে কানি শাল তৈরিতে বেত বা কাঠের তৈরি সূঁচ ব্যবহার করা হয়।

কানি শালগুলো কেবল সঠিকভাবে যথেষ্ট প্রশিক্ষিত কারিগরই বুনতে পারে। এর বুনন কৌশল এবং জ্ঞান পূর্বপুরুষ থেকে পরবর্তী প্রজন্মের মধ্যে স্থানান্তরিত হয়েছে। অনুমান করা হয় যে ১০,০০০ সংখ্যক কানি তাঁতির মধ্যে বর্তমানে মাত্র ২০০০ কারিগর রয়েছেন।

বিলাসিতার প্রতীক
----------------

একটি কানি জামাওয়ার পশমিনা শাল তৈরি করতে যে পরিমাণ কারিগরি জটিলতা এবং শ্রম লাগে তা অন্য যে কোনও তাঁত পণ্যের তুলনায় বেশি। একারণেই এগুলো সাধারণত বাজারের যে কোনও পশমিনা শালের চেয়ে বেশি দামের হয়।

সাম্প্রতিক সময়ে মেশিন বোনা শালে তালিম বিন্যাসগুলো ব্যবহৃত হয় যা দেখতে একরকম কানি শালের মতই। কাশ্মীর ও ভারতের অন্যান্য অংশে এবং বাইরেও বাণিজ্যিকভাবে এটি বিক্রি হয়।

কানি শালকে লন্ডনের ভিক্টোরিয়া এবং অ্যালবার্ট মিউজিয়াম, প্যারিসের মুসি দেস আর্টস দেকোরাতিফ্স এবং নিউইয়র্কের মেট্রোপলিটন জাদুঘরের ইসলামিক শিল্প বিভাগের মতো বিশ্বের সেরা যাদুঘরগুলোতে রাখা হয়েছে।

তথ্যসূত্র
---------

1. ↑  "Kashmir's famous Kani shawls get GI status"। *The Hindu*। ২২ মার্চ ২০১০। সংগ্রহের তারিখ ২৪ মার্চ ২০১৬।
2. ↑  Vasudev, Shefalee (২১ জুলাই ২০১৫)। "Looms of the valley"। *Mint*। সংগ্রহের তারিখ ২৪ মার্চ ২০১৬।
3. ↑  Beigh, Aamir (২০১৮-০৫-১৫)। "Process Of Making A Kani Shawl | Pure Kashmir"। *Medium* (ইংরেজি ভাষায়)। সংগ্রহের তারিখ ২০১৯-১০-০২।
4. ↑  "Kani Pashmina Shawls"। *purekashmir.com*। সংগ্রহের তারিখ ২০১৯-১০-০২।
5. ↑  Pashmina.com (২০১৮-০৫-২৮)। "What is a Kani Shawl & Kani Pashmina Shawl Price & How it is made?"। *Pashmina Editorial* (ইংরেজি ভাষায়)। সংগ্রহের তারিখ ২০১৯-১০-০২।
6. ↑  Vasudev, Shefalee (২০১৪-০৪-১২)। "The other side of pashmina"। *Mint* (ইংরেজি ভাষায়)। সংগ্রহের তারিখ ২০১৯-১০-০২।
**কমন ফন**(বৈজ্ঞানিক নাম: *Faunis canens (Hübner)*) একপ্রকারের মাঝারী আকৃতির প্রজাপতি। এরা নিমফ্যালিডি পরিবার এবং স্যাটিরিনি উপগোত্রের সদস্য।

আকার
----

কমন ফন এর প্রসারিত অবস্থায় ডানার আকার ৬৫ -৭৫ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত কমন ফন এর উপপ্রজাতিসমূহ হল-

* *Faunis canens arcesilas* Stichel, 1933 – Thai Common Faun

বিস্তার
-------

এদের ভারতে সিকিম থেকে অরুণাচল প্রদেশ, আসাম, মেঘালয় ও নাগাল্যান্ড, ভুটান, মায়ানমার, থাইল্যান্ড, সিঙ্গাপুর থেকে দক্ষিণ ইউনান এর বিভিন্ন অঞ্চলে এদের দেখা যায়।

বর্ণনা
------

প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

কমন ফন প্রজাপতি ব্রাশ ফুটেড উপ -পরিবারের অন্তর্ভুক্ত। পুরুষ ও স্ত্রী উভয় নমুনাতেই ডানার রঙ কমলা-বাদামি এবং উভয় ডানার উপরিতল দাগ- ছোপ বিহীন। উভয় ডানার শীর্ষভাগ (apex) প্রায় গোলাকৃতি। ডানার নিম্নতল আগাগোড়া একই রকম ঘন বাদামি ও ছোটো হলুদ ডিসকাল ছোপযুক্ত। সামনের ডানায় উক্ত হলুদ ডিসকাল ছোপগুলি প্রায় সরলরৈখিক এবং পিছনের ডানার ডিসকাল হলুদ ছোপগুলি বক্রভাবে বিস্তৃত। উভয় ডানার নিম্নতলে বেসাল ,ডিসকাল ও সাব-টার্মিনাল অংশে কালচে খয়েরি তির্যক আঁকাবাঁকা অবিচ্ছিন্ন রেখা বর্তমান। উভয় ক্ষেত্রেই রেখাগুলি কোস্টাল প্রান্তরেখার সামান্য নিচ থেকে শুরু হয়ে ডরসামের খানিক উপরে শেষ হয়েছে। সামনের ডানার নিম্নতলে অবস্থিত সাব- টার্মিনাল রেখাটি তির্যক তবে আঁকাবাঁকা নয়। পিছনের ডানার নিম্নতলস্থ ডিসকাল রেখাটি বেসাল রেখার সাথে লুপ এর মতো আকৃতি সৃষ্টি করেছে। পুরুষ নমুনায় পিছনের ডানার উপরিতলে গোড়ার দিকে বা বেস এ ব্র্যান্ড ও টিকি (tuft) লক্ষ্য করা যায়। মাথা ,বক্ষদেশ (thorax) ও উদর উপরিতলে কালচে বাদামি এবং নিম্নতলে ধূসর বাদামি। শুঙ্গ কালো বা লালচে বাদামি বর্ণের।

আচরণ
----

এই প্রজাতি ভূমির কাছাকাছি উড়তে থাকে। সাধারণত সকালের প্রথম ভাগে ও সায়াহ্নে বা গোধূলি লগ্নে (dusk) এদের সক্রিয় দেখা যায়। দিনের বাকি সময় এরা ছায়াচ্ছন্ন আশ্রয়ে যেমন ঘন পাতার ঝোপে বা গাছপালার ছায়ায় থাকতে পছন্দ করে। পুরুষ নমুনার উড়ান স্ত্রী নমুনা অপেক্ষা সক্রিয়তর এবং এরা ভূমির খুব নিচ দিয়ে শূককীটের আহার্য উদ্ভিদের (larval host plant) কাছাকাছি ওড়াউড়ি করে। মাটিতে পরে থাকা পচা ফল, গবাদি পশুর বিষ্ঠা ও পাতার রস এদের খাদ্য সংগ্রহের অতি প্রিয় মাধ্যম। প্রায়শই
এদের পচা ফল, পশুপাখির বিষ্ঠা ও গাছের পাতার উপর অবস্থান করতে দেখা যায়। সাধারণত ঘন জঙ্গলেই এরা নিজেদের গতিবিধি আবদ্ধ রাখে, তবে নিচু উচ্চতা যুক্ত জঙ্গলে ছোট নদী বা ঝর্ণার পাশে ছায়াচ্ছন্ন অঞ্চলেও এদের দর্শন মেলে।

তথ্যসূত্র
---------

1. 1 2  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 354। আইএসবিএন 9789384678012।
2. ↑  "*Faunis canens Hübner, 1826 – Common Faun*"। ১৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৯।
3. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ১৩৬। আইএসবিএন 978 019569620 2।
4. ↑  Kunte, Krushnamegh (২০১৩)। *Butterflies of The Garo Hills*। Dehradun: Samrakshan Trust, Titli Trust and Indian Foundation of Butterflies। পৃষ্ঠা ১১৮।
***কমন সেন্স*** হল টমাস পেইন রচিত একটি ক্ষুদ্র পুস্তিকা বা প্যাম্ফলেট। ১৭৭৫-৭৬ সালে রচিত এই পুস্তিকাটি ১৭৭৬ সালে আমেরিকার জনসাধারনের মাঝে গ্রেট বৃটেনের কাছ থেকে স্বাধীনতা অর্জনে প্রয়োজনে যুদ্ধ করার জন্য অনুপ্রাণিত করেছে। এ পুস্তিকায় সহজ ও সাবলীল ভাষায় স্বাধীনতার তাৎপর্য ও তাৎক্ষণিক প্রয়োজনীয়তার বিষয়টি তুলে ধরা হয়েছে। জানুয়ারি ১০, ১৭৭৬ সালে আমেরিকান বিপ্লবের শুরুতে বেনামে প্রকাশিত এই পুস্তিকাটি তাৎক্ষণাৎ সার্বজনীন হয়ে ওঠে এবং এর বিক্রি আর বিতরণের ব্যাপকতা এতই বিশাল ছিল যে পানশালা থেকে শুরু করে সভা-সমাবেশে এটি উচ্চ স্বরে পাঠ করা হতো।

জর্জ ওয়াশিংটন তাদের সমস্ত সৈন্যবাহিনীকে এটি পড়িয়েছিল, এমনকি যখন ব্রিটিশ সেনারা বোস্টনের চারপাশ ঘিরে রয়েছিল তখনও। সেসময়কার উপনিবেশের জনসংখ্যার (২.৫ মিলিয়ন) অনুপাতে **কমন সেন্স** ছিল আমেরিকার ইতিহাসে সবচেয়ে বেশি বিক্রিত এবং বিতরণকৃত পুস্তিকা। ২০০৬ সাল পর্যন্ত এটি ছিল আমেরিকার সর্বকালের শ্রেষ্ঠ বিক্রিত প্রকাশনা।

তথ্যসূত্র
---------

1. ↑  Full title – *Common Sense; Addressed to the Inhabitants of America, on the Following Interesting Subjects.*
2. ↑  Conway (1893).
3. ↑  Harvey J. Kaye, *Thomas Paine And The Promise of America*, (New York: Hill and Wang 2005). আইএসবিএন ০-৮০৯০-৯৩৪৪-৮, 43.

বহিঃসংযোগ
---------


উইকিউক্তিতে ***কমন সেন্স (পুস্তিকা)*** সম্পর্কিত উক্তির সংকলন রয়েছে।

* "Common Sense: The Rhetoric of Popular Democracy" lesson plan for grades 9-12 from National Endowment for the Humanities
* *Common Sense*, complete text in various formats with audio
* On Line Full Text Google Books Scan & downloadable PDF
* At ushistory.org
* Project Gutenberg: #147 and #3755
এর লোগো
ক্যানাল+ (ক্যানাল প্লাস, ফরাসি উচ্চারণ: [ক্যানাল প্লাস], যার অর্থ 'চ্যানেল প্লাস'; কখনও কখনও সংক্ষিপ্তভাবে সি+ বা ক্যানাল) হল একটি ফরাসি প্রিমিয়াম টেলিভিশন চ্যানেল যা ১৯৮৪ সালে চালু হয়েছিল। এটি ১০০% ক্যানাল+ গ্রুপের মালিকানাধীন, যা পরিবর্তে ভিভেন্ডির মালিকানাধীন। চ্যানেলটি বিভিন্ন ধরনের প্রোগ্রামিং সম্প্রচার করে, বেশিরভাগই এনক্রিপ্ট করা। এনক্রিপ্ট না করা প্রোগ্রামিং ক্যানাল+ এবং ক্যানাল+ ক্লিয়ার (ক্লিয়ার) -এ স্যাটেলাইট -এ বিনামূল্যে দেখা যায়। ফ্রি-টু-এয়ার স্লটে সম্প্রচার করা ছাড়া চ্যানেল বিজ্ঞাপন প্রচার করে না। প্রায় সকল বিদেশী চলচ্চিত্র এবং সিরিজ তাদের মূল ভাষায় ফরাসি সাবটাইটেল সহ একটি সেকেন্ডারি অডিও চ্যানেলে সম্প্রচার করা হয় এবং ফরাসি বা ফরাসি ভাষায় ডাব করা হয়। বধির এবং শ্রবণশক্তির জন্য গোষ্ঠীর চ্যানেলের সমস্ত প্রোগ্রামগুলি ফরাসি ভাষায় সাবটাইটেল করা হয়েছে এবং দৃষ্টি প্রতিবন্ধীদের কিছু প্রোগ্রামের জন্য অডিও বর্ণনাও রয়েছে।

ক্যানাল+ হল হাইব্রিড ব্রডকাস্ট ব্রডব্যান্ড টিভি (এইচবিবিটিভি) উদ্যোগের সমর্থক, যা একক ইউজার ইন্টারফেস সহ ব্রডকাস্ট টিভি এবং ব্রডব্যান্ড মাল্টিমিডিয়া অ্যাপ্লিকেশন গ্রহণের জন্য হাইব্রিড সেট-টপ বক্সের জন্য একটি উন্মুক্ত ইউরোপীয় মান প্রচার ও প্রতিষ্ঠা করে। ২০১৭ সালের নভেম্বর থেকে, ক্যানেল+ আন্তর্জাতিক ফিড, ক্যানাল+ ইন্টারন্যাশনালের মাধ্যমে আন্তর্জাতিকভাবে তাদের ক্যাটালগ প্রসারিত করতে শুরু করে।

তথ্যসূত্র
---------
**কলকারখানা ও প্রতিষ্ঠান পরিদর্শন অধিদপ্তর** একটি সরকারী অধিদপ্তর, বাংলাদেশের কারখানা,শিল্পে স্বাস্থ্য ও নিরাপত্তা পরিদর্শনের জন্য কাজ করে। এটির সদরদপ্তর বাংলাদেশের ঢাকায় অবস্থিত। এছাড়া সারা দেশে ৩১ টি জেলা কার্যালয় বিদ্যমান। এটি কলকারখানা ও প্রতিষ্ঠানের কর্মপরিবেশের শ্রম নিরাপত্তা এবং শ্রম অধিকার বাস্তবায়ন হচ্ছে কিনা,তা তদারকি করে।এছাড়া শ্রম আইন ও বিধিমালা অনুযায়ী শ্রমিকের পেশাগত স্বাস্থ্য ও নিরাপত্তা,মেটার্নিটি,কর্মক্ষেত্রে দূর্ঘটনা তদন্ত, ক্ষতিপূরন নিশ্চিতকরন ও চাকুরী অবসানজনিত ক্ষতিপূরন বিষয়ক কাজ করে থাকে। শ্রমিকদের শ্রম নিরাপত্তা সংক্রান্ত টোল ফ্রি হেল্প লাইন রয়েছে ১৬৩৫৭,

ইতিহাস
------

১৯৬৯ সালে তৎকালীন পাকিস্তান সরকারের শ্রম নীতির আলোকে ও এয়ার ভাইস মার্শাল নূর খানের সুপারিশক্রমে কলকারখানা ও প্রতিষ্ঠান পরিদর্শন পরিদপ্তর গঠিত হয়। ১৯৭১ সালে বাংলাদেশ স্বাধীনতার পর পরিদপ্তরটি শ্রম ও কর্মসংস্থান মন্ত্রণালয়ের অধীনে রাখা হয়। ২০১৩ সালের ২৪শে এপ্রিল ভয়াবহ রানা প্লাজা ট্র্যাজেডির পর বাংলাদেশের কারখানাসমূহের নিরাপদ কর্মপরিবেশ নিশ্চিতকরণে কলকারখানা ও প্রতিষ্ঠান পরিদর্শন পরিদপ্তরকে অধিদপ্তরে উন্নীত করার সিদ্ধান্ত নেয়া হয়। জনপ্রশাসন মন্ত্রণালয় ২০১৩ সালের ২৩শে সেপ্টেম্বর অধিদপ্তরে উন্নীত করতে সম্মতি প্রদান করে। ১৫ জানুয়ারী ২০১৪ সালে শ্রম ও কর্মসংস্থান মন্ত্রণালয় কর্তৃক কলকারখানা ও প্রতিষ্ঠান পরিদর্শন পরিদপ্তরকে অধিদপ্তরে উন্নীত করা হয়।

তথ্যসূত্র
---------

1. 1 2  "আমাদের সম্পর্কে"। *dife.gov.bd*। কলকারখানা ও প্রতিষ্ঠান পরিদর্শন অধিদপ্তর।
2. ↑  আহমদ, ইকবাল (২০১৩)। *Industrial Relations and Labour Management of Bangladesh* (ইংরেজি ভাষায়)। ট্র্যাফোর্ড পাবলিশিং। পৃষ্ঠা ৮৫। আইএসবিএন 978-1-4269-9652-8।
3. ↑  Greenhouse, Steven; Manik, Julfikar Ali (২৫ জুন ২০১৪)। "Stalemate Over Garment Factory Safety in Bangladesh"। *দ্য নিউইয়র্ক টাইমস* (ইংরেজি ভাষায়)। সংগ্রহের তারিখ ২২ ডিসেম্বর ২০১৭।
4. ↑  "কলকারখানা ও প্রতিষ্ঠান পরিদর্শন দপ্তরে যত অনিয়ম"। *মানবজমিন*। ১৫ জুলাই ২০১৯। সংগ্রহের তারিখ ১৫ আগস্ট ২০২১।
বর্তমান কমনওয়েলথ রাজত্ব
  বর্তমান রাজত্বের আঞ্চলিক ও নির্ভরশীল এলাকা  প্রাক্তন রাজত্ব ও ডমিনিয়ন যা বর্তমানে প্রজাতন্ত্র
একটি **কমনওয়েলথ রাজত্ব** হল কমনওয়েলথ অফ নেশনস -এর মধ্যে একটি সার্বভৌম রাষ্ট্র যার রাজা এবং রাষ্ট্রপ্রধান তৃতীয় চার্লস। তিনি ৮ সেপ্টেম্বর ২০২২-এ তার মা দ্বিতীয় এলিজাবেথের স্থলাভিষিক্ত হন। প্রতিটি রাজত্ব একটি স্বাধীন রাষ্ট্র হিসাবে কাজ করে, এবং তা কমনওয়েলথের অন্যান্য রাজত্ব ও দেশগুলির সাথে সমান মর্যাদার ।

১৯৫২ সালে, দ্বিতীয় এলিজাবেথ সাতটি স্বাধীন রাষ্ট্রের মহারানী ও রাষ্ট্রপ্রধান ছিলেন: যুক্তরাজ্য, কানাডা, অস্ট্রেলিয়া, নিউজিল্যান্ড, দক্ষিণ আফ্রিকা, পাকিস্তান এবং সিলন । সেই থেকে, প্রাক্তন উপনিবেশ এবং নির্ভরশীল দেশগুলির স্বাধীনতার মাধ্যমে নতুন রাজত্ব তৈরি হয়েছে এবং কিছু অঞ্চল প্রজাতন্ত্রে পরিণত হয়েছে। বার্বাডোস হল একটি প্রজাতন্ত্রে পরিণত হওয়ার সবচেয়ে সাম্প্রতিক রাজত্ব; এটি ২০২১ সালের ৩০ নভেম্বর প্রজাতন্ত্রে পরিণত হয়েছিল। 

১৫টি কমনওয়েলথ রাজত্ব রয়েছে: অ্যান্টিগুয়া এবং বারবুডা, অস্ট্রেলিয়া, বাহামা, বেলিজ, কানাডা, গ্রেনাডা, জ্যামাইকা, নিউজিল্যান্ড, পাপুয়া নিউ গিনি, সেন্ট কিটস অ্যান্ড নেভিস, সেন্ট লুসিয়া, সেন্ট ভিনসেন্ট অ্যান্ড দ্য গ্রেনাডাইনস , সলোমন দ্বীপপুঞ্জ এবং যুক্তরাজ্য । সকলেই কমনওয়েলথের সদস্য, ৫৬টি স্বতন্ত্র সদস্য রাষ্ট্রের একটি আন্তঃসরকারি সংস্থা, যার মধ্যে ৫২টি পূর্বে ব্রিটিশ সাম্রাজ্যের অংশ হিসাবে অধিষ্ঠিত ছিল। সকল কমনওয়েলথ সদস্য স্বাধীন সার্বভৌম রাষ্ট্র, তারা কমনওয়েলথ রাজত্ব হোক বা না হোক। মহারাজা তৃতীয় চার্লস কমনওয়েলথের প্রধান হিসেবে দায়িত্ব পালন করেন, একটি উচ্চপদ যা কমনওয়েলথের সদস্য রাষ্ট্রগুলি দ্বারা "তাদের মুক্ত সমিতির প্রতীক" হিসাবে স্বীকৃত।

তথ্যসূত্র
---------

1. ↑  Torrance, David (২৯ নভেম্বর ২০২১)। "Insight: Barbados becomes a republic"। British Parliament (প্রকাশিত হয় ২৯ নভেম্বর ২০২২)। House of Commons Library। ২০ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২২।
**কলকে** বা **হলদে করবী** বা **পীতকরবী** (বৈজ্ঞানিক নাম: *Thevetia peruviana*) এপোসিনাসি পরিবারের একটি উদ্ভিদ প্রজাতি। ওয়েস্ট ইন্ডিজে পীতকরবীর ফল ‘লাকি নাট’ নামে পরিচিত। সমবৈজ্ঞানিক নামের 'থিভেটিয়া' শব্দ থেকে বোঝা যায় এর আদি নিবাসের কথা। ষোড়শ শতাব্দিতে ফরাসী দরবেশ ও উদ্ভিদ সংগ্রাহক ‘আঁদ্রে থিভেট’ একে আবিষ্কার করেন দক্ষিণ আমেরিকায়, হয়ত পেরু অঞ্চলে, যেকারণে বৈজ্ঞানিক নামের এপিথেট-এ উল্লেখ করা হয় ‘পেরুভিয়ানা’।

বিবরণ
-----

ফুল দেখতে হুঁকার কল্কের মতো, তাই সহজভাবেই বাংলায় এর এক নাম হয়েছে কল্কে। কেউ কেউ একে কল্কা ফুল বলে থাকেন যা হয়ত কল্কে নামেরই ঈষৎ রূপান্তর।

ব্যবহার
-------

পারস্যে ব্যবহৃত ‘কল্কা’ নামটির আগমন ঘটেছে তুর্কী শব্দ কল্‌গা থেকে যার অর্থ পাতা। এই পাতাকে ‘মোটিফ’ হিসেবে বহুবার ব্যবহার করে তৈরি করা হয় শাড়ি, নকশিকাঁথা ও কাশ্মীরী শাল। প্রাচীনকালে এই বীজকে ছিদ্র করে মালা বানিয়ে গলায় ধারণ করতো পেরুর অধিবাসী।

বিষাক্ত অংশ
-----------

এই গাছের সব অংশই বেশিরভাগ মেরুদন্ডীপ্রাণীর জন্য বিষাক্ত কারণ এতে হৃৎপিণ্ডের ক্ষতিকারক গ্লাইকোসাইড থাকে। কলকে ফুল নিয়ে মানুষের ইচ্ছাকৃত এবং দুর্ঘটনাজনিত বিষক্রিয়ার অনেক ঘটনা জানা যায়। বিষক্রিয়ার ধরন হচ্ছে ফল মারাত্মক অবসাদক, পঙ্গুত্ব আরোপক ও ঘাতক।

রোপণের জায়গা
-------------

গাঢ় হলুদ কলকে
কলকে গাছ ছোট বৃক্ষের উচ্চতাসম্পন্ন বলে পৃথিবীর নানা দেশে একে রাস্তার পাশে, বাগানে ও পার্কে ভূদৃশ্যের জন্য লাগানো হয়। এই ফুলের ঘ্রাণ তীব্র না হলেও হাজারটা ফুল থেকে স্বতন্ত্র।

চিত্রশালা
---------

* 
* হলদে কলকে ফুলের কুঁড়িহলদে কলকে ফুলের কুঁড়ি
* কমলা রঙা কলকে ফুলকমলা রঙা কলকে ফুল
* কলকে গাছের কাণ্ডকলকে গাছের কাণ্ড
* কলকে ফলকলকে ফল
* শুকনো অবস্থায় কলকে ফলশুকনো অবস্থায় কলকে ফল

তথ্যসূত্র
---------

1. ↑  "The Plant List: A Working List of All Plant Species"। এপ্রিল ১৫, ২০২১ তারিখে মূল থেকে আর্কাইভ করা। সংগ্রহের তারিখ মে ১৭, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  দ্বিজেন শর্মা লেখক; *বাংলা একাডেমী ; ফুলগুলি যেন কথা*; মে, ১৯৮৮; পৃষ্ঠা-১৭, আইএসবিএন ৯৮৪-০৭-৪৪১২-৭
3. ↑  Shannon D. Langford & Paul J. Boor (1996). "Oleander toxicity: an examination of human and animal toxic exposures". Toxicology. 109 (1): 1–13. doi:10.1016/0300-483X(95)03296-R. PMID 8619248.
**কোম্পিয়া**  বা **কমপিয়াং** নামে পরিচিত এই খাবারটি একটি রুটিজাতীয় খাবার যার উদ্ভব প্রধানত চীনের ফুজিয়ান প্রদেশের রাজধানী শহর ফুঝো এবং *ফুকিং* অঞ্চল। এটি ফুজিয়ান প্রদেশের বিশেষ জনপ্রিয় খাবার। এই খাবারটির জনপ্রিয়তা রিউকিউস, তাইওয়ান এবং ইন্দোনেশিয়া সহ দক্ষিণ-পূর্ব এশিয়ার কিছু অংশ এবং মালয়েশিয়ার শহর সিতিয়াওয়ান, সিবু, আয়ের তাওয়ার, সারিকেই, বিনতাঙ্গর এবং অন্যান্য স্থানে প্রসারিত হয়েছে। এইসকল অঞ্চলে প্রভাবশালী চীনা সম্প্রদায় ফুঝো (বিকল্পভাবে "ফুচো") এবং ফুকিং বংশের (যাকে কখনও কখনও "ফুচো ব্যাগেল "নামে ডাকা হয়) প্রতিপত্তি ছিল।

ইতিহাস
------

কমপিয়াং খাবারের নামকরণ করা হয়েছিল তার উদ্ভাবক কিউ জিগুয়াং -এর নামে। ১৫৬৩ সালে যখন কিউ জিগুয়াং তার সৈন্যদের ফুজিয়ানে নিয়ে যান, তখন জাপানী জলদস্যুরা তাদের জাহাজ গুপ্তভাবে আক্রমন করতে থাকে। কিউ জিগুয়াং লক্ষ্য করেছিলেন যে জাপানী জলদস্যুরা সর্বদা তার সৈন্যদের অবস্থান আগে থেকেই উপলব্ধি করতে পারত। কারন সৈন্যরা তাদের খাবার তৈরি করার সময় উনান থেকে যে ধোঁয়া বের হত তা অনেক দূর থেকে দেখা যেত। তাই কিউ জিগুয়াং মাঝখানে ছিদ্রযুক্ত এক ধরণের রুটি উদ্ভাবন করেছিলেন যাতে তারা সহজে রান্না করার ঝঞ্ঝাট ছাড়া জাহাজে প্রতিদিনের খাদ্য সরবরাহ করতে পারেন। পরে, জলদস্যু আক্রমণকারীদের বিরুদ্ধে কিউ জিগুয়াং-এর বিজয়কে স্মরণ করার জন্য, রুটির নামকরণ করা হয় *গুয়াং-বং* (বা "গুয়াং কেক")।

উপকরণ
-----

 তাইওয়ানের মাতসু দ্বীপপুঞ্জের একটি কোম্পিয়া
 একটি ওকিনাওয়ান কোম্পেন
কমপিয়াং হল লার্ড (ফ্যাট জাতীয় উপাদান), পেঁয়াজ, লবণ এবং ময়দা দিয়ে তৈরি করা একটি রুটি। ময়দার একটি বল তৈরী করে তার মধ্যে অন্যান্য পছন্দসই উপাদান দিয়ে ভরাট করা হয়। তারপর একটি ঘূর্ণায়মান পিনের সাহায্যে এটিকে চ্যাপ্টা আকার দেওয়া হয়। তারপরে এটি ঐতিহ্যবাহী চাইনিজ ওভেনের মধ্যে এটি বেক করতে বা ভাপাতে দেওয়া হয় এবং প্রায় পনের মিনিট ধরে একে বেক করা হয়। এই রুটি ভরাট করতে প্রায়ই মাংস ব্যবহৃত হয়।

প্রকার
------

কোনো কোনো রন্ধন প্রনালীতে এই রুটির ভেতরে কোন পুর না ভরেই এর উপর তিলের বীজ ছড়িয়ে একে বেক করা হয়। কম্পিয়াং -এর এই প্রকারটি *কংকুয়েস্ট অফ দ্যা ইস্ট* নামে পরিচিত। এই বিশেষ প্রকারটি প্রস্তুত করতে ময়দায় লবণের পরিবর্তে চিনির নির্দিষ্ট অনুপাত ব্যবহার করা হয়।

তথ্যসূত্র
---------

1. 1 2  Simon Richmond, et al. *Lonely Planet: Discover Malaysia & Singapore*. Lonely Planet, 2013. আইএসবিএন ৯৭৮১৭৪৩২১৬৫৯০
2. ↑  "Fuzhou Snacks: Kompias"। Lifeislikethat.com। ২০১৩-১০-১৪ তারিখে মূল থেকে আর্কাইভ করা। সংগ্রহের তারিখ ২০১৩-১০-১৪।
**কানিয়ার** হল ভারতের কেরালা রাজ্যের একটি জাতি । তাদের সংজ্ঞায়িত করতে বিভিন্ন অঞ্চলে বিভিন্ন নাম ব্যবহৃত হয়। কেরালা সরকার কানিয়ারদের অন্যান্য অনগ্রসর সম্প্রদায়ের (ওবিসি) অধীনে তালিকাভুক্ত করেছে।

উৎপত্তি ঐতিহ্য
--------------

ক্যাথলিন গফের লিখনী অনু্যায়ী, কানিয়াররা বিশ্বাস করে যে তারা তামিল ব্রাহ্মণদের একটি অধঃপতিত অংশ থেকে উদ্ভুত হয়েছেন। তারা দাবী করেন যে সংস্কৃত, চিকিৎসা এবং জ্যোতিষশাস্ত্র সম্পর্কে তাদের "প্রাথমিক" জ্ঞানের স্রোত তাদের পূর্বজ ব্রাহ্মণদের অবদান।

ঐতিহ্যগত পেশা
-------------

মধ্য ত্রাভাঙ্কোরের বিভিন্ন মন্দিরে যে নৃত্য পরিবেশিত হয় তাদের পোশাক তৈরি করে কানিয়াররা। আয়ুর্বেদ চিকিৎসার (ঐতিহ্যবাহী ভারতীয় চিকিৎসা ধারা) ক্ষেত্রে কেরালার সর্বত্র তাদের নামডাক ছিল। এখনও উত্তর কেরালায় জ্যোতিষশাস্ত্র বিশেষজ্ঞ হিসাবে কানিয়ারদের খ্যাতি আছে।

কানিয়াররাও একসময় গ্রামের শিক্ষায়তনে শিক্ষকতার কাজ করতেন।এই এলাকায় ব্রিটিশদের আগমনের ফলে ঐতিহ্যগত শিক্ষার অবসান ঘটে। ইংরেজি শিক্ষার সামনে প্রাচীন সংস্কৃত শিক্ষা অবমূল্যায়িত হয়। এছাড়াও বিভিন্ন যুদ্ধের কারণে ব্যাঘাত ঘটে এবং সাধারণভাবে গ্রামের শিক্ষায়তনগুলির ঐতিহ্য ক্ষয়প্রাপ্ত হতে থাকে। প্রায় এক শতাব্দী ধরে সাক্ষরতার মান ব্যাপকভাবে হ্রাস পায়। কিন্তু ১৯ শতকের শেষে (প্রধানত ইংরেজি-ভিত্তিক) শিক্ষার জন্য রাষ্ট্রীয় সাহায্যের কারনে আঞ্চলিক শিক্ষায়তনগুলি আরও একবার উন্নতি করতে শুরু করে।

সাধারণ শিক্ষার পাশাপাশি, তারা ইজাভা এবং থিয়ার জাতিকে তলোয়ার চালানো শিখিয়েছিলেন। গ্রামীন শিক্ষায়তনের সাথে জড়িত থাকার কারণে উত্তর অঞ্চলে অবস্থিত কানিয়ার গোষ্ঠীর লোকেদের *গুরুক্কল* নামে ডাকা হয়। তারা দৃঢ়তার সাথে বলতেন যে এই শিক্ষাগত যোগ্যতার কারণে তারা দক্ষিণ ত্রাভাঙ্কোরে বসবাসকারী তাদের গোষ্ঠীর অন্যান্য সদস্যদের থেকে উচ্চতর সামাজিক পদে আসীন।

তথ্যসূত্র
---------

1. ↑  "Kerala Public Commission – List of other backward classes"।
2. 1 2 3 4  Gough, Kathleen (২০০৫)। "Literacy in Kerala"। *Literacy in traditional societies* (Reprinted সংস্করণ)। Cambridge University Press। পৃষ্ঠা 148–149। আইএসবিএন 0-521-29005-8।
3. ↑  "Padayani"। Government of Kerala portal। ১০ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২৮ এপ্রিল ২০১১।
4. ↑  Gough, Kathleen (২০০৫)। "Literacy in Kerala"। *Literacy in traditional societies* (Reprinted সংস্করণ)। Cambridge University Press। পৃষ্ঠা 155। আইএসবিএন 0-521-29005-8।
**কান্তগীতি** হল কবি ও সঙ্গীত রচয়িতা রজনীকান্ত সেন কর্তৃক বাংলা ভাষায় রচিত ও সুরারোপিত গান। তাঁর রচিত গানগুলোকে (২৯০টি, তবে প্রকৃত সংখ্যা অজানা) বিষয়বস্তু অনুযায়ী চারটি ভাগে বিভাজিত করা হয়েছে – দেশাত্মবোধক গান, ভক্তিমূলক গান, প্রীতিমূলক গান ও
হাস্যরসের গান। তবে রজনীকান্তের দেশাত্মবোধক গানের আবেদনই বিশাল ও ব্যাপক। স্বদেশী আন্দোলন (১৯০৫-১৯১১) চলাকালে 'মায়ের দেওয়া মোটা কাপড় মাথায় তুলে নেরে ভাই' গানটি রচনা করে অভূতপূর্ব গণআলোড়নের পরিবেশ সৃষ্টি করেছিলেন।

রজনীকান্ত শৈশবকাল থেকে সঙ্গীতপ্রিয় হয়ে উঠেছিলেন। কোথাও কোন সুমধুর সঙ্গী শুনলেই তিনি সুর, তাল-সহ তৎক্ষণাৎ তা কণ্ঠস্থ করতে পারতেন। তার পিতা গুরুপ্রসাদ সেন একজন দক্ষ সঙ্গীতজ্ঞ হিসেবেও পরিচিত ছিলেন। ফলে পিতার সাহচর্য্যেই শৈশবে সঙ্গীত অনুশীলন করার সুযোগ ঘটে তার। বস্তুতঃ কাব্যের চেয়ে গানের ক্ষেত্রে তার কৃতিত্ব অধিক। যৌবনে সঙ্গীত রচনায় বিশেষ পারদর্শীতার পরিচয় প্রদান করেন রজনীকান্ত।

অক্ষয়কুমারের বাসভবনে আয়োজিত গানের আসরে তিনি স্বরচিত গানের সুকণ্ঠ গায়ক হিসেবে আবির্ভূত হন । রাজশাহীতে অবস্থানকালে রজনীকান্ত সেন তৎকালীন সময়ের অত্যন্ত জনপ্রিয় কবি দ্বিজেন্দ্রলালের কণ্ঠে হাসির গান শুনে হাসির গান রচনা শুরু করেন। অত্যন্ত ক্ষিপ্রতার সঙ্গে গান রচনায় তার জুড়ি মেলা ভার ছিল। তিনি কবি দ্বিজেন্দ্রলাল রায়ের লেখনীর দ্বারা ভীষণভাবে প্রভাবান্বিত হয়েছিলেন। ফলে তিনিও তার মতো করে সমগোত্রীয় লেখা লিখতে শুরু করেন।

কয়েকটি উল্লেখযোগ্য কান্তগীতি: 'মায়ের দেওয়া মোটা কাপড় মাথায় তুলে নে রে ভাই', ‘তুমি নির্মল কর মঙ্গল করে মলিন মর্ম মুছায়ে', ‘আমিতো তোমারে চাহিনি জীবনে’, ‘কেন বঞ্চিত হব চরণে’, 'দেখ দেখি মন নয়ন মুদে ভালো করে', ‘আমায় সকল রকমে কাঙাল করেছে’, ‘কবে তৃষিত এ মরু ছাড়িয়া যাইব’, 'শুনাও তোমার অমৃত বাণী', 'কেউ নয়ন মুদে দেখে আলো, কেউ দেখে আঁধার', 'ওরা চাহিতে জানে না', 'তোমারি দেওয়া প্রাণে তোমারি দেওয়া দুখ', ‘প্রেমে জল হয়ে যাও গলে', ‘স্বপনে তাহারে কুড়ায়ে পেয়েছি', 'পাপ রসনারে হরি বল’
প্রভৃতি।

বাংলাদেশ এবং ভারতের অনেক সঙ্গীত শিল্পী কান্তগীতি গানগুলো গেয়েছেন। তন্মধ্যে - কৃষ্ণা চট্টোপাধ্যায়, নীলা মজুমদার, পান্নালাল ভট্টাচার্য, অনুপ ঘোষাল, নিশীথ সাধু, হেমন্ত কুমার মুখোপাধ্যায়, শ্রীকান্ত আচার্য্য, অর্ঘ্য সেন, যূথিকা রায়, সন্ধ্যা মুখোপাধ্যায়, আরতি মুখোপাধ্যায়, মান্না দে, মানবেন্দ্র মুখোপাধ্যায়, ছবি বন্দ্যোপাধ্যায়, ইফফাত আরা দেওয়ান, উৎপলা সেন প্রমুখ অন্যতম।

তথ্যসূত্র
---------

1. ↑  "রজনীকান্ত সেন"। *onushilon.org*। সংগ্রহের তারিখ ২০২২-০৬-২৯।
2. 1 2  "রজনীকান্তের গান - বাংলাপিডিয়া"। *bn.banglapedia.org*। সংগ্রহের তারিখ ২০২২-০৬-২৯।
3. ↑  টেলিভিশন, Ekushey TV | একুশে। "কবি ও সুরকার রজনীকান্ত সেনের জন্মদিন আজ"। *Ekushey TV* (ইংরেজি ভাষায়)। সংগ্রহের তারিখ ২০২২-০৬-২৯।
4. ↑  *বাংলা একাডেমী চরিতাভিধান*, সম্পাদকঃ সেলিনা হোসেন ও নূরুল ইসলাম, ২য় সংস্করণ, ২০০৩, বাংলা একাডেমী, ঢাকা, পৃ. ৩৩৮
5. ↑  **কবি রজনীকান্ত সেন-এর গানের সূচি , www.milansagar.com**
6. ↑  "Musical Event based on the songs of Rajanikanta Sen"। *www.anandabazar.com*। সংগ্রহের তারিখ ২০২২-০৬-২৯।
7. ↑  জুয়েল, জোবায়ের আলী। "বাংলা গানে রজনী কান্ত সেন"। *DailyInqilabOnline* (ইংরেজি ভাষায়)। সংগ্রহের তারিখ ২০২২-০৬-৩০।
8. ↑  "Article on Rajanikanta Sen"। *www.anandabazar.com*। সংগ্রহের তারিখ ২০২২-০৯-১৩।
Alishan marriage palace
**কান্তবানজি** (ইংরেজি: Kantabanji), ভারতের ওড়িশা রাজ্যের বালানগির জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২০°২৯′ উত্তর ৮২°৫৫′ পূর্ব﻿ / ﻿২০.৪৮° উত্তর ৮২.৯২° পূর্ব﻿ / 20.48; 82.92। সমুদ্র সমতল হতে এর গড় উচ্চতা হল ২৯৮ মিটার (৯৭৭ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে কান্তবানজি শহরের জনসংখ্যা হল ২০,০৯০ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে কান্তবানজি এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তথ্যসূত্র
---------

1. ↑  "Kantabanji"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**কলম্বো রেসকোর্স** হলো কলম্বোর সিনামন গার্ডেন্সে বিদ্যমান একটি ঐতিহাসিক জোতা রেসিং মাঠ। দ্বিতীয় বিশ্বযুদ্ধের সময়, এটি একটি অস্থায়ী বিমান বন্দর হিসেবে ব্যবহৃত হয়েছিল। ২০১২ সালে এই মাঠটি কলম্বো রেসকোর্স স্পোর্টস কমপ্লেক্স হিসেবে পুনর্বিকশিত হয়েছে, যা শ্রীলঙ্কার প্রথম আন্তর্জাতিক রাগবি ইউনিয়ন মাঠ হিসেবে শ্রীলঙ্কা রাগবি ফুটবল ইউনিয়ের সকল হোম ম্যাচ আয়োজন করে।

২০১৪ সালে, এই মাঠের একটি বড় সংস্কার করা হয়েছে, যার মধ্যে ফ্লাডলাইট সংযোজন এবং গ্র্যান্ডস্ট্যান্ডের একটি উল্লেখযোগ্য অংশকে শপিং এবং ডাইনিং কমপ্লেক্সে রূপান্তর করা অন্তর্ভুক্ত ছিল।

ইতিহাস
------

### ঘোড়দৌড়

১৮৯৩ সালে কোলপিটি রেস কোর্স থেকে স্থানান্তরিত হওয়ার পর আনুষ্ঠানিকভাবে ঘোড়দৌড়ের জন্য এই মাঠটি উন্মুক্ত করা হয়েছিল, যা প্রাচ্যের নকশা, সুবিধা এবং আকারের দিক থেকে অন্যতম সেরা ছিল। ১৯২২ সালে প্রাচ্যের প্রথম রেস কোর্স হিসেবে এখানে একটি টোটালিস্টর স্থাপন করা হয়েছিল।

কলম্বো টার্ফ ক্লাব এখানে গ্র্যান্ড স্ট্যান্ডের পাশে নিজস্ব প্যাভিলিয়ন এবং ক্লাব হাউস নিয়ে অবস্থিত ছিল।

### কলম্বো রেসকোর্স স্পোর্টস কমপ্লেক্স

২০১১ সালে নগর উন্নয়ন কর্তৃপক্ষ গ্র্যান্ড স্ট্যান্ড এবং কলম্বো টার্ফ ক্লাব ভবনের সংস্কার শুরু করেছিল। ৬ষ্ঠ ইঞ্জিনিয়ার সার্ভিসেস রেজিমেন্ট এবং সেন্ট্রাল ইঞ্জিনিয়ারিং কনসালটেন্সি ব্যুরো এই কাঠামোগুলো সংস্কার করেছিল। অবশিষ্ট মাঠগুলো শ্রীলঙ্কার প্রথম আন্তর্জাতিক গ্রেড রাগবি ইউনিয়নের মাঠে পুনর্বিকশিত হয়েছিল।

তথ্যসূত্র
---------

1. ↑  Modernized Colombo Racecourse open for public  ওয়েব্যাক মেশিনে আর্কাইভকৃত ২৫ অক্টোবর ২০১২ তারিখে

বহিঃসংযোগ
---------


উইকিমিডিয়া কমন্সে **কলম্বো রেসকোর্স** সংক্রান্ত মিডিয়া রয়েছে।

* বিবিসিতে ১৯৪১–১৯৪৫ ইস্টার্ন ট্রাভেলস চতুর্থ অংশ (ইংরেজি)
* লঙ্কালাইব্রেরিতে সিলনের যুদ্ধ – ১৯৪২ (ইংরেজি)
* ফ্লিটএয়ারআরমোয়া ৮৮৮ (পিআর) নেভাল এয়ার স্কোয়াড্রন (ইংরেজি)
**কড়ি চাউল** ("ভাতের সাথে দই তরকারি") দক্ষিণ এশিয়ায় উদ্ভূত একটি জনপ্রিয় খাবার। দই, বেসন (ছোলার আটা) এবং বিভিন্ন মশলা মিশিয়ে কড়ি তৈরি করা হয়। এটি সিদ্ধ চালের সাথে পরিবেশন করা হয় এবং এটি ভারতের উত্তর ও পশ্চিম রাজ্যগুলিতে খুব জনপ্রিয়। এটির সাধারণত ঘন সামঞ্জস্য থাকে এবং এতে পাকোড়া (পাকোরা) থাকে। গুজরাট ও মহারাষ্ট্রে কড়ি সুস্বাদু ও মাঝে মাঝে কোনো ধরনের ভাজা হয় না। কড়ির জন্য ভাজাও বিভিন্ন ধরনের আছে, সেগুলি পেঁয়াজ, আলু, পালংশাক ইত্যাদি দিয়ে প্রস্তুত করা হয়।

ভারতের কড়ি চাউল

উপকরণ
-----

সিন্ধি বিরিয়ানি তৈরিতে যেসব উপকরণ ব্যবহৃত হয়, সেগুলি হলো- ৩৫০ গ্রাম দই (দই), ১/২ কাপ পানি, প্রয়োজন অনুযায়ী লবণ, ১/২ চা চামচ মশলা মরিচ গুঁড়ো, ১/৪ চা চামচ হলুদ, ৩৫ গ্রাম বেসন (বেসন), ১ কাপ পেঁয়াজ কুচি, ২ টেবিল চামচ কাঁচা মরিচ, ২ মুঠো ধনে পাতা, প্রয়োজন অনুযায়ী পানি, ১ পিঞ্চ ক্যারাম বীজ, ২টি শুকনো লাল মরিচ, ১ টেবিল চামচ ঘি, ১ মুঠো কারি পাতা, ১/৪ চা চামচ সরিষার গুঁড়ো, ১ কাপ বাসমতী চাল ও হিং।

প্রস্তুতপ্রণালী
---------------

1. প্রথমে চাল ধুয়ে ২-৩ ঘণ্টা ভিজিয়ে রাখার পর চাল আবার ধুয়ে পানি ঝরিয়ে নিন। এরপর একটি পাত্র বা প্রেসার কুকারে চাল নিন ও এটি পানি দিয়ে পূর্ণ করুন এবং চাল রান্না করুন।
2. কড়ি পাকোড়া দিয়ে শুরু করতে পেঁয়াজ, সবুজ মরিচ ও ধনে পাতা নিয়ে ধুয়ে কেটে নিন।
3. একটি বড় বাটি নিন এবং বেসন (গ্রামফ্লাওয়ার) যোগ করে লবণ, লাল মরিচ গুঁড়ো, ক্যারাম বীজ যোগ করে এটি পানি দিয়ে ভালভাবে মিশিয়ে নিন। তারপর পেঁয়াজ, ধনে পাতা ও সবুজ মরিচ যোগ করে সবকিছু একসাথে মিশিয়ে নিন।
4. একটি প্যান নিন ও এতে তেল যোগ করুন, নিশ্চিত হয়ে নিন যে আপনি পর্যাপ্ত তেল যুক্ত করেছেন কারণ পাকোড়াটি নিখুঁতভাবে হওয়ার জন্য অবশ্যই ভালভাবে ভাজা দরকার।

তথ্যসূত্র
---------

1. ↑  In Pakistan, the rice is referred to as chawal
2. ↑  "Search - Kadhi Chawal Recipes from various regions of India"। ২৫ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০২৩।
**কড়িধ্যা** ভারতে পূর্বপ্রান্তের পশ্চিমবঙ্গ রাজ্যের বীরভূম জেলাতে অবস্থিত একটি জনগণনা নগর৷ এটি বহু প্রাচীন শিবমন্দিরের উপস্থিতির জন্য জনচর্চিত৷

ভূগোল
-----

[পূর্ণ মানচিত্র]
**বীরভূম জেলার শহর ও নগরগুলি**  
পু: পুরসভা শহর/নগর, জশ: জনগণনা শহর, গ: গ্রামীণ/নগর কেন্দ্র, ব: বাঁধ  
ছোট মানচিত্রে স্থানের সীমাবদ্ধতার কারণে বৃহত্তর মানচিত্রে প্রকৃত অবস্থানগুলি কিছুটা ভিন্ন হতে পারে

**কড়িধ্যা** শহরটি সিউড়ি সদর মহকুমাতে অবস্থিত৷ সিউড়ি ১ ব্লকের সদরটি এই শহরে অবস্থিত৷

ইতিহাস
------

বীরভূমের মন্দিরনগরী কড়িধ্যা একটি অন্যতম প্রাচীন জনপদ৷ এখানে প্রায় পাঁচ শতাধিক মন্দির রয়েছে, অধিকাংশই শিব মন্দির৷ ঐতিহাসাকদের মতে, প্রায় ৩০০ বছর আগে মারাঠা সেনাদের আক্রমণে বীরভূমের জনপদ ও রাজধানী রাজনগর প্রায় লুঠ হতো৷ রাজনগর যাওয়ার জন্য অশ্বারোহী সেনাদের পার করতে হত কড়িধ্যা। ছোট্ট গ্রামের উপর দিয়ে যাওয়ার সময় যথেচ্ছভাবে লুঠপাট চালাত বর্গিরা ও ভাঙচুর করা হত বাড়িঘর। এই আক্রমণ ঠেকাতে গ্রামবাসীরা মারাঠাদের শৈব হওয়ার সুযোগ নেওয়া শুরু করে উপায় বার করেন। গ্রামের জমিদার বাড়িতে প্রথম তৈরি হয় শিব মন্দির। সেই থেকে প্রত্যেক বাড়িতে শিব মন্দির বানানো শুরু হয়। এই ভাবে ধীরে ধীরে গোটা গ্রাম ছেয়ে যায় মন্দিরে এবং গ্রাম বর্গিদের হাত থেকে রক্ষা পায়৷

জনতত্ত্ব
--------

২০১১ খ্রিস্টাব্দে ভারতের জনগণনা অনুসারে কড়িধ্যা শহরে জনসংখ্যা ১০৪৬৬ জন, যার মধ্যে পুরুষ ৫৩২৫ জন ও নারী ৫১৪১ জন৷ প্রতি হাজার পুরুষে নারী সংখ্যা ৯৬৫ জন৷ ৬ বর অনুর্দ্ধ ১০৩৮ জন শিশু যা সমগ্র জনসংখ্যার ৯.৯২%৷ ৬ বছরোর্দ্ধ ৮৪.৯১% তথা ৮০০৫ জন সাক্ষর৷

পরিবহন
------

বীরভূম জেলার রাজনগর থেকে হাওড়া জেলার আলমপুর অবধি বিস্তৃত ২৬৬ কিলোমিটার দীর্ঘ পশ্চিমবঙ্গের ৬ নং রাজ্য সড়কটি কড়িধ্যা শহরের ওপর দিয়ে বিস্তৃৃত৷

ডাকঘর ব্যবস্থা
--------------

সিউড়ি মুখ্য ডাকঘরের অধীনে কড়িধ্যাতে একটি উপডাকঘর রয়েছে৷ ঐ একই ৭৩১১২৬ ডাক সূচক সংখ্যাবিশিষ্ট অন্যান্য উপডাকঘরগুলি যথাক্রমে ভবানীপুর, গণেশপুর, ঘাটদুর্লভপুর, গোহালিয়ারা, মাধাইপুর, নগরি, পারুলিয়া, হাজরাপুর, পাথরচাপুড়ি, রাজগঞ্জ, রাউতারা, সাজিনা ও তাঁতিপাড়াতে অবস্থিত৷

তথ্যসূত্র
---------

1. ↑  "District Census Handbook: Birbhum, Series 20, Part XII B" (পিডিএফ)। *Map of Birbhum with CD Block HQs and Police Stations (on the fourth page)*। Directorate of Census Operations, West Bengal, 2011। সংগ্রহের তারিখ ১ ফেব্রুয়ারি ২০১৮।
2. ↑  "সংরক্ষণাগারভুক্ত অনুলিপি"। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৯।
3. ↑  "২০১১ Census – Primary Census Abstract Data Tables"। *West Bengal – District-wise*। Registrar General and Census Commissioner, India। সংগ্রহের তারিখ ১ ফেব্রুয়ারি ২০১৮।
4. ↑  Google maps
5. ↑  "Birbhum Postal Zip Code Finder by Post Office"। pincodezip.in। ২ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৮।
**কমলকুমার বসু** (২২ আগস্ট ১৯১৮ - ২১ জানুয়ারি ২০১৩) ছিলেন একজন ভারতীয় বাঙালি রাজনীতিক। ১৯৮৫ সাল হতে ১৯৯০ সাল পর্যন্ত তিনি পশ্চিমবঙ্গের রাজধানী কলকাতা শহরের স্থানীয় স্বায়ত্তশাসন সংস্থা কলকাতা পৌরসংস্থার মেয়র ছিলেন।

জন্ম ও শিক্ষা জীবন
------------------

কমলকুমার বসুর জন্ম বৃটিশ ভারতের কলকাতায়। পিতা গিরীন্দ্রনাথ বসু। তার ব্যারিস্টার পিতামহ ভূপেন্দ্রনাথ বসু ছিলেন স্বাধীনতা সংগ্রামী ও ভারতীয় জাতীয় কংগ্রেসের সভাপতি। কমলকুমারের পড়াশোনা শুরু হয় কলকাতার টাউন স্কুলে। এখান থেকে ১৯৩৫ খ্রিস্টাব্দে ম্যাট্রিকুলেশন পাশের পর ভর্তি হন স্কটিশ চার্চ কলেজে। ১৯৩৯ খ্রিস্টাব্দে অর্থনীতিতে স্নাতক হন। ১৯৪১ খ্রিস্টাব্দে কলকাতা বিশ্ববিদ্যালয় থেকে এম.এ ও পরে আইন নিয়েও পড়াশোনা করেন। আইন পাশের পর তিনি সলিসিটর ফার্ম বি.এন বসু অ্যান্ড কোম্পানিতে যোগ দেন।

কর্মজীবন (রাজনীতি ও সামাজিক)
----------------------------

তিনি বিবিধ রাজনৈতিক ও সামাজিক কাজে জড়িত ছিলেন আমৃত্যু। রাজনীতিতে আসেন অল্প বয়সেই। রাজনৈতিক জীবনে বামপন্থায় বিশ্বাসী তিনি সহপাঠী শ্যামল চক্রবর্তী, সুব্রত বন্দ্যোপাধ্যায়, স্নেহাশু আচার্য , জ্যোতি বসু প্রমুখেরা সাহচর্যে ভারতের কমিউনিস্ট পার্টি'র সদস্য হন চল্লিশের দশকে এবং স্বাধীনতোত্তর ভারতে১৯৫২ সালে দক্ষিণ ২৪ পরগনা জেলার পশ্চিমবঙ্গের ডায়মন্ড হারবার থেকে লোকসভার সংসদ সদস্য হন। ১৯৬৪ খ্রিস্টাব্দে কমিউনিস্ট পার্টি ভেঙ্গে গেলে, তিনি মাক্সর্বাদী কমিউনিস্ট পার্টিতে যোগদান করেন এবং সিপিআই (এম) দলেই চার দশকের বেশি যুক্ত থাকেন।

পরবর্তী জীবন
------------

১৯৮৫ খ্রিস্টাব্দে তিনি  কলকাতা পৌরসংস্থার মেয়র হন। তিনি সল্টলেক সেটডিয়াম তৈরির সময় থেকেই সক্রিয়ভাবে যুক্ত ছিলেন তদানীন্তন 'সোসাইটি ফর স্পোর্টস অ্যান্ড স্টেডিয়াম'-এর প্রতিষ্ঠাতা-সম্পাদক হিসাবে। তিনি স্টেডিয়াম তৈরির সময়ে এর পর্যবেক্ষণের দায়িত্বে ছিলেন। তিনি মোহনবাগান ক্লাবের পৃষ্ঠপোষকও ছিলেন।

১৯৬২ খ্রিষ্টাব্দে চীন-ভারত যুদ্ধের সময় ভারত সরকার সন্দেহের কারণে ভারতীয় কমিউনিস্ট পার্টির সদস্যদের আটক করলে, তিনি সদস্যদের জন্য আইনি লড়াই চালিয়ে গেছেন। তিনি ফেডারেশন হল (মিলন মন্দির) পরিচালন সমিতির প্রধান ছিলেন। ১৯৯৯ খ্রিস্টাব্দ থেকে আমৃত্যু ইন্ডিয়ান অ্যাসোসিয়েশনের সভাপতি ছিলেন।

মৃত্যু
------

তিনি ২০১৩ খ্রিস্টাব্দের ২১ শে জানুয়ারি কলকাতার এক বেসরকারি নার্সিংহোমে পরলোক গমন করেন।

তথ্যসূত্র
---------

1. 1 2  Bose, Anjali (২০১৯)। *Sansad Bengali Charitabhidhan Vol.II*। Sahitya Sansad, Kolkata। পৃষ্ঠা 79। আইএসবিএন 978-81-7955-292-6।
2. 1 2  "Former Kolkata mayor Kamal Basu dead"। *Indo Asian News Service*। yahoo.com, 21 January 2013। সংগ্রহের তারিখ ২০১৩-০১-২৬।
3. 1 2 3 4 5  "Former Kolkata mayor Kamal Basu passes away"। *The Times of India*। ২২ জানুয়ারি ২০১৩। ১৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০১৩-০১-২৬।
4. 1 2 3  "Saviour of rajbati"। *The Telegraph*। Calcutta, India: telegraphindia.com, 29 August 2010। ২৯ আগস্ট ২০১০। ১৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০১৩-০১-২৬।

আরও পড়ুন
---------

* দেবাসিস বোস, *কমল কুমার* বসুর পরিক্রিক প্রেমপত্র (বাংলা ভাষায়), কলকাতা, ২০১০।
**কপূরথলা জেলা** (পাঞ্জাবি: ਕਪੂਰਥਲਾ ਜ਼ਿਲ੍ਹਾ, প্রতিবর্ণী. **কপূরথলা জ়িল্হা**), ভারতের উত্তরে পাঞ্জাব প্রদেশের একটি জেলা। কপূরথলা শহরটি এই জেলার সদর দপ্তর।

কপূরথলা জেলা এলাকা এবং জনসংখ্যা উভয়ের তুলনা্‌য় পাঞ্জাবের অন্যতম ক্ষুদ্রতম জেলা।২০০১ সালের আদমশুমারি অনুসারে এখানকার জনসংখ্যা ৭৫৪৫২১ জন। ঐ জেলাটিকে দুইটি অসংলগ্ন ভাগে ভাগ করা হয়, এটির প্রধান অংশ কপূরথলা-সুলতানপুর লোধি এবং ফাগুওয়ারা তহসিল বা ব্লক.

কপূরথলা-সুলতানপুর লোধি  উত্তরে  ৩১° ০৭' এবং ৩১° ২২' অক্ষাংশ ও পূর্বে ৭৫° ৩৬'দ্রাঘিমাংশএ অবস্থিত। এটি উত্তরে হোসিয়ারপুর,গুরুদাসপুর এবং অমৃতসর  এবং পশ্চিমেঅমৃতসর জেলা ও বিপাশা নদী এবং দক্ষিণে, শতদ্রু নদী, জলন্ধর জেলা এবং হোসিয়ারপুর জেলার.দ্বারা সীমাবদ্ধ।

ফাগুওয়ারা তহসিল শহরটির অবস্থানের অক্ষাংশ ৩১°.২২' উত্তর  ও দ্রাঘিমাংশ ৭৫°.৪০' ও ৭৫°৫৫' পূর্বের মধ্যে। ফাগুওয়ারা 
জাতীয় সড়ক সংখ্যা ১ এ থাকার কারণে,অন্য শহরের তুলনায় কপূরথলা জেলার  শিল্প অনেক বেশি বিকশিত। ফাগুওয়ারা জলন্ধরের দক্ষিণপশ্চিমে ১৯ কিলোমিটার (১২ মাইল) দূরত্বে অবস্থিত। এটির সব দিক জলন্ধর জেলা দ্বারা ঘেরা শুধু   উত্তর-পূর্ব হোশিয়ারপুর জেলা দ্বারা ঘেরা।

জেলার তিনটি উপজেলা/তহসিল: কপূরথলা, ফাগুওয়ারা এবং সুলতানপুর লোধি। জেলার মোট এলাকা ১৬৩৩ বর্গ কি.মি (৬৩০ বর্গমাইল) যার মধ্যে কপূরথলা তহসিল ৯০৯.০৯ বর্গ কি.মি
(৩৫০.৯১ বর্গমাইল), ফাগুওয়ারা তহসিল ৩০৪.০৫ বর্গ কি.মি (১১৭.৩৬ বর্গমাইল) এবং সুলতানপুর লোধি তহসিল ৪৫১ বর্গ কি.মি (১৭৪.১ বর্গমাইল)। জেলার অর্থনীতি এখনও প্রধানত কৃষি।প্রধান ফসল গম, ধান, আখ, আলু ও ভুট্টা। কপূরথলা জেলার প্রধান অংশ বিপাশা নদী ও কালী-বেন নদীর মধ্যবর্তী এলাকা এটিকে 'বেত' ও বলা হয়।এই এলাকাটি  বন্যাপ্রবন। জলাবদ্ধতা ও মাটির ক্ষারত্ব এখানকার প্রধান সমস্যা। বন্যা থেকে সুরক্ষার জন্য বিপাশা নদীর বাম তীরে একটি বাঁধের নির্মাণ করা হয়েছে যেটিকে 'ধুসসি বাঁধ' বলা হয় এবং এটা  এলাকাটিকে বন্যার ভয়াবহতা থেকে সংরক্ষিত করে। সমগ্র জেলাটি একটি পাললিক সমভূমি।কালী-বেন নদীর দক্ষিণের দিকের জমিটিকে 'ডোনা' বলা হয়। ডোনার অর্থ দুই রকম মাটি অর্থাৎ বালি ও কাদার সংমিশ্রন। 

সাধারণত পাঞ্জাব সমভূমির জলবায়ু গ্রীষ্মকালে গরম এবং শীতকালে ঠান্ডা হয়।এটি একটি উপ-ক্রান্তীয় মহাদেশীয় মৌসুমী জলবায়ু। 
জেলায়  অতিরিক্ত চাষবাসের  কারণে  বনভূমির জন্য কোন জায়গা বাকি নেই এবং বন্য জীবন কার্যত অস্তিত্বহীন।

জনসংখ্যার উপাত্ত
----------------

২০১১ সালের আদমশুমারি অনুযায়ী কপূরথলা জেলার জনসংখ্যা  ৮,১্‌৭,৬৬৮, প্রায় কমোরোস দেশের অথবা মার্কিন যুক্তরাষ্ট্রের সাউথ ডাকোটার সমান। ভারতে এটির ৪৮১তম স্থান (৬৪০ টির মধ্যে )। জেলাটির জনসংখ্যার ঘনত্ব ৫০১ জন প্রতি বর্গকিলোমিটার (১,৩০০ জন/বর্গমাইল )। ২০০১-২০১১ দশকে এখানকার জনসংখ্যা বৃদ্ধির হার ৮.৩৭% ছিল। কপূরথলা লিঙ্গ অনুপাত ৯১২ জন নারী প্রতি ১০০০ জন পুরুষে এবং এর সাক্ষরতার হার ৮০.২ %।

তথ্যসূত্র
---------

1. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।

বহিঃসংযোগ
---------

* Kapurthala District website
**কমলা ঝরিয়া**  (ইংরেজি: Kamala Jharia) (৫ ফেব্রুয়ারি, ১৯০৬ – ২০ ডিসেম্বর , ১৯৭৯) বিশ শতকের ত্রিশ ও চল্লিশের দশকের ভারতের সঙ্গীত জগতের বিশিষ্ট সঙ্গীত শিল্পীদের অন্যতম ।

জন্ম ও সঙ্গীতজীবন
-----------------

কমলা ঝরিয়ার জন্ম বৃটিশ ভারতের বেঙ্গল প্রেসিডেন্সি অন্তর্ভুক্ত অধুনা ঝাড়খণ্ড রাজ্যের ধানবাদ জেলার ঝরিয়া শহরে ১৯০৬ খ্রিস্টাব্দের ৫ ই ফেব্রুয়ারি। পিতা জগন্নাথ সিংহ ঝরিয়ার রাজবাড়ির কর্মচারী ছিলেন। দশ বৎসর বয়সে তার গানের গলা শুনে ঝরিয়ার মহারাজ গান শেখার ব্যবস্থা করে দেন। প্রথমে গান শেখেন সভাগায়ক শ্রীনাথ দাস নন্দীর কাছে। তারপর মার্গ সঙ্গীতে তালিম নেন ওস্তাদ জমিরুদ্দিনের কাছে। তবে তৎকালীন বাংলার প্রখ্যাত নাট্যকার ও সুরকার  তুলসী লাহিড়ীর সংস্পর্শে এসে তার প্রতিভার পূর্ণবিকাশ ঘটে ও একজন বিশিষ্ট সঙ্গীত শিল্পী হিসাবে পরিচিতি পান। কলকাতায় গান রেকর্ড করার সময় তুলসী লাহিড়ী তার পদবী জানতেন না বলে তার নামের সঙ্গে জন্মস্থান 'ঝরিয়া' লাগিয়ে দেন, সেই থেকে তার আসল পদবী 'সিংহ' এর কাছে 'ঝরিয়া'স্থান পায়। চল্লিশের দশকে তিনি জনপ্রিয়তার শীর্ষে ওঠেন। প্রধানত তার খ্যাতি কীর্তনাঙ্গের গানের জন্য হলেও পুরাতনী, রামপ্রসাদী, দেশীয় লোকসঙ্গীত এবং সেই সঙ্গে ক্লাসিকধর্মী ঠুমরি,দাদরা, গজল প্রভৃতি গানে তার সমান দক্ষতা ও খ্যাতি ছিল। কাজী নজরুল ইসলাম, তুলসী লাহিড়ী, কে মল্লিক প্রমুখের সহযোগিতায় তিনি গান রেকর্ড করার সুযোগ পান। তার প্রথম রেকর্ড 'প্রিয় যেন প্রেম ভুলো না এ মিনতি করি' (গজল) ও 'নিঠুর নয়ন বাণ কেন হানো' (দাদরা) তাঁকে আকস্মিক জনপ্রিয়তা এনে দেয়। এর পর দীর্ঘ কুড়ি বছরে বাংলা হিন্দি, উর্দু, মারঠি, পাঞ্জাবি এবং গুজরাটি প্রভৃতি ভাষায় গান রেকর্ড করেছেন এইচএমভি, কলম্বিয়া , মেগাফোন, পাইওনিয়ারসহ বহু রেকর্ড সংস্থায়।  এর ফলে তিনি সর্বভারতীয় পরিচিতি ও জনপ্রিয়তা লাভ করেন।

কিছুকাল চলচ্চিত্রেও অভিনয় করেছিলেন - মূলতঃ গানের ভূমিকায়। কলকাতা বেতার কেন্দ্রের সঙ্গে প্রথম থেকেই যুক্ত ছিলেন। ঝরিয়ার মহারাজ শিব প্রসাদ সহ ভারতের বহু রাজদরবারে গান শুনিয়ে সুনাম কুড়িয়েছেন। ১৯৭৬ খ্রিস্টাব্দে গ্রামোফোন রেকর্ড কোম্পানি তাঁকে একটি সোনার ডিস্ক দিয়ে সম্মানিত করে। ১৯৭৭ খ্রিস্টাব্দে আকাশবাণীর সুবর্ণজয়ন্তী উপলক্ষে আয়োজিত অনুষ্ঠানে শেষবারের মত আঙুরবালার সাথে উপস্থিত ছিলেন। ১৯৭২ খ্রিস্টাব্দে আঙুরবালা,ইন্দুবালা ও কমলাকে নিয়ে এক তথ্যচিত্র "তিনকন্যা" নির্মিত হয় এবং প্রথম প্রদর্শনীতে তিনজনই উপস্থিত ছিলেন। 

যে সমস্ত চলচ্চিত্রে অভিনয়ের কাজ করেছেন সেগুলির মধ্যে উল্লেখযোগ্য ছবিগুলি হল -

* 'যমুনা পুলিনে' (১৯৩৩)
* 'মাসতুতো ভাই' (১৯৩৪)
* 'নাইট বার্ড' (১৯৩৪)
* 'মন্ত্রশক্তি' (১৯৩৫)
* 'সেলিমা' (১৯৩৫) (উর্দু ছবিতে নেপথ্যে)
* 'পাতালপুরী' (১৯৩৬)
* 'স্টেপ মাদার' (১৯৩৬)
* 'সোনার সংসার' (১৯৩৬)
* 'তরুবালা' (১৯৩৬)
* 'দেবযানী' (১৯৩৯)
* 'ঠিকাদার' (১৯৪০)
* 'বিজয়িনী' (১৯৪১)

ব্যক্তিগত জীবন ও জীবনাবসান
--------------------------

কমলা ঝরিয়া তুলসী লাহিড়ী র স্ত্রীর পরিচয়ে তার সাথে কলকাতায় বসবাস করতেন। দীর্ঘস্থায়ী হাঁপানিতে ভুগছিলেন। শেষে ১৯৭৯ খ্রিস্টাব্দের ২০ শে ডিসেম্বর কলকাতায় তিনি প্রয়াত হন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ১১২,১১৩ আইএসবিএন ৯৭৮-৮১-৭৯৫৫-২৯২-৬
2. 1 2  "Kamala Jharia - Profile & Biography"। সংগ্রহের তারিখ ২০২০-১২-১৯।
3. 1 2 3  "Kamala Jharia - Biography"। সংগ্রহের তারিখ ২০২০-১২-১৯।
**কমলাকান্ত ভট্টাচার্য** (অনেক সময় সাধক কমলাকান্ত নামেও পরিচিত) (১৭৭২ - ১৮২০) রামপ্রসাদ সেনের পরেই শাক্ত পদাবলী তথা শ্যামা সংগীতের অন্যতম প্রধান কবি। তিনি মহারাজ তেজশ্চন্দ্রের গুরু এবং সভাকবি ছিলেন।

জীবন
----

কমলাকান্ত ভট্টাচার্য ১৭৭২ খ্রিষ্টাব্দে বর্ধমানের তার মাতুলালয়ের জান্না গ্রামে জন্মগ্রহণ করেন। তার পিতার নাম মহেশ্বর ভট্টাচার্য এবং মাতার নাম মহামায়াদেবী। কিশোর বয়সে পিতার মৃত্যু হলে মা মহামায়াদেবী দুই শিশু পুত্র কমলাকান্ত ও শ্যামাকান্তকে নিয়ে পিত্রালয়ে আসেন। মহামায়াদেবী কমলাকান্তকে পড়াশোনার জন্য টোলে ভর্তি করে দেন। টোলে পড়াশোনার পাশাপাশি কমলাকান্ত গোপনে সাধন ভজন অনুশীলন শুরু করেন। বর্ধমানের মহারাজ তেজচন্দ্র তার উচ্ছৃঙ্খল পুত্র প্রতাপচন্দ্রকে শিক্ষা দীক্ষায় উপযুক্ত করে তোলার জন্য কমলাকান্তকে বর্ধমানে নিয়োগ দেন। লাকুড্ডিতে তার বাড়ি তৈরি করে দিলেন। মহারাজ তেজচন্দ্র কোটালহাটে কমলাকান্তের সাধন ভজনের জন্য মন্দির করে দেন। সেখানে কমলাকান্ত কালীমূর্তি প্রতিষ্ঠা করে পঞ্চমুন্ডীর আসনে বসে সাধনা করতেন। শাক্ত পদাবলী তে রামপ্রসাদ সেনের পরেই কমলাকান্তের নাম বিশেষভাবে স্মরণীয়। তিনি শতাধিক ভক্তিগীতি রচনা করেন। আগমনী ও বিজয়া পদে তিনি শ্রেষ্ঠ ছিলেন। ১৮২১ খ্রীষ্টাব্দে কমলাকান্ত মৃত্যুবরণ করেন।

সংগীত রচয়িতা
-------------

কমলাকান্ত ভট্টাচার্যের রচিত কয়েকটি বিখ্যাত গান হচ্ছে 'মজিল মোর মন ভ্রমরা শ্যামাপদ নীল কমলে', 'শুকনো তরু মুঞ্জরে না', 'তুমি যে আমার নয়নের নয়ন' ইত্যাদি।

তথ্যসূত্র
---------

1. ↑  "সাধক কবি কমলাকান্ত, উদয় চট্টোপাধ্যায়, পরবাস-৭২"। *www.parabaas.com*। সংগ্রহের তারিখ ২০২১-০৯-০৬।
2. ↑  "কমলাকান্ত ভট্টাচার্য"। *onushilon.org*। সংগ্রহের তারিখ ২০২১-০৯-০৬।
3. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১১২, আইএসবিএন ৯৭৮-৮১-৭৯৫৫-১৩৫-৬
ইয়াসির আলী নামের অন্যান্য ব্যক্তির জন্য ইয়াসির আলী (দ্ব্যর্থতা নিরসন) দেখুন।

**মো. ইয়াসিন আলী** (জন্ম: ১ জুলাই, ১৯৬১) বাংলাদেশের ঠাকুরগাঁও জেলার রাজনীতিবিদ, সাংস্কৃতিক ব্যক্তিত্ব এবং ঠাকুরগাঁও-৩ আসনের সংসদ সদস্য। তিনি ২০১৪ সালে বাংলাদেশের ওয়ার্কার্স পার্টি থেকে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
-----------------

ইয়াসিন আলী ১৯৬১ সালের ১ জুলাই জন্মগ্রহণ করেন। মো. ইয়াসিন আলীর পৈতিৃক বাড়ি ঠাকুরগাঁও জেলার রাণীশংকৈল উপজেলা সদর রাজবাড়ীতে। ইয়াসিন আলী রাষ্ট্রবিজ্ঞান বিষয়ে স্নাতকোত্তর ডিগ্রী অর্জন করেছেন।

কর্মজীবন
--------

ইয়াসিন আলী একটি বিশ্ববিদ্যালয়ে অধ্যাপনা করেন। পেশায় অধ্যাপনার সঙ্গে যুক্ত মো. ইয়াসিন আলী রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।

রাজনৈতিক জীবন
-------------

ইয়াসিন আলী বাংলাদেশ ওয়ার্কার্স পার্টির রাজনৈতিক আদর্শে বিশ্বাসী একজন সংসদ সদস্য।

### সংসদ নির্বাচন

২০১৪ সালে তিনি তার নির্বাচনী এলাকা ঠাকুরগাঁও-৩ আসন থেকে নির্বাচনে অংশগ্রহণ করেন ও সাংসদ নির্বাচিত হন। ঠাকুরগাঁও-৩ সংসদীয় আসন হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত বাংলাদেশ সংসদের ৫ম এবং জেলার ৩য় সংসদীয় আসন। ঠাকুরগাঁও জেলার পীরগঞ্জ উপজেলা এবং রানীশংকাইল উপজেলা নেকমরদ ইউনিয়ন, হোসেনগাঁও ইউনিয়ন, লেহেম্বা ইউনিয়ন, বাচোর ইউনিয়ন, রাতোর ইউনিয়ন ও নন্দুয়ার ইউনিয়ন নিয়ে গঠিত। উক্ত নির্বাচনে মোট ৯৯,৭৯১টি ভোটের মধ্যে ইয়াসিন আলী পেয়েছিলেন ৬২,১১৮ ভোট, যা মোট ভোটের ৬২।২%। তার নিকটতম প্রতিদ্বন্দী জাতীয় পার্টির হাফিজ উদ্দিন আহম্মেদ পেয়েছিলেন ৩৭,৬৭ ভোত, যা মোট ভোটের ৩৭.৮%। ৯ জানুয়ারি, ২০১৪ সাল থেকে তিনি সাংসদের দায়িত্ব পালন করা শুরু করেন।

বিতর্ক
------

ঠাকুরগাঁও এ বিভিন্ন চাকরির নিয়োগে দুর্নিতির অভিযোগ রয়েছে ইয়াসীন আলীর বিরুদ্ধে।

আরও দেখুন
---------

* শেখ ফজলে নূর তাপস
* খোরশেদ আরা হক
* জেবুন্নেসা আফরোজ

তথ্যসূত্র
---------

1. ↑  রায়, অজয় কুমার (আগস্ট ২০১৮)। "রাজনৈতিক ও গুণী ব্যক্তিদের সংক্ষিপ্ত পরিচিতি"। *ঠাকুরগাঁও জেলার ইতিহাস* (২ সংস্করণ)। ঢাকা: টাঙ্গন প্রিন্টিং এন্ড পাবলিকেশন। পৃষ্ঠা ৩১১-৩১২। আইএসবিএন 978-9843446497।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  মো. ইয়াসিন আলী, ঠাকুরগাঁও-৩। "Constituency 05\_10th\_Bn"। সংগ্রহের তারিখ ২০১৮-০১-২২।
3. ↑  "Constituency 05\_10th\_Bn"।
4. ↑  BanglaNews24.com। "ঠাকুরগাঁও-৩: দুর্নীতিতে অভিযুক্ত এমপি ইয়াসিন"। *banglanews24.com* (ইংরেজি ভাষায়)। সংগ্রহের তারিখ ২০১৮-০১-২৪।

বহিঃসংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**কলা পাতা ভাত** হচ্ছে দক্ষিণ ভারতের ভাত পরিবেশনের ঐতিহ্যবাহী পদ্ধতি। প্রাচীনকালে বাংলাদেশ সহ কলাগাছ জন্মে দক্ষিণ এশিয়ার অঞ্চলসমূহে বিবাহ, শ্রাদ্ধ, চল্লিশায় কলাপাতায় ভাত পরিবেশনের প্রচলন ছিলো। দক্ষিণ ভারত সংলগ্ন মালয়েশিয়া এবং সিংগাপুরেও অভিবাসী দক্ষিণ ভারতীয়দের কল্যাণে কলাপাতা ভাতের দেখা পাওয়া যায়। এখনও অনেক অঞ্চলে বিভিন্ন অনুষ্ঠানে কলাপাতায় ভাত খাওয়া প্রচলিত আছে।

এছাড়াও কোনো কোনো গ্রাম্য অঞ্চলে আত্মীয়ের সমাবেশেও কলা পাতায় ভাত বেড়ে খাওয়া হয়।

বর্ণনা
------

কলাপাতা ভাতে কলা পাতার উপর সাদা ভাত পরিবেশন করা হয় সাথে থাকে সব্জি তরকারি, আচার, পাপড় এবং অঞ্চল ভেদের অন্যান্য সামগ্রী(সাধারণত টক, লবনাক্ত, মশলাযুক্ত)। কলাপাতা একবার ব্যবহারযোগ্য থালা হিসেবে ব্যবহার করা হয়। প্রশস্ত পাতা এবং সহজলভ্যতার কারণে কলাপাতা ব্যবহার করা হয়। জলাভূমি অঞ্চলে কলাপাতার বদলে **পদ্মপাতা**য় ভাত পরিবেশন করা হয়। সাধারনত সব্জি ডাল ভাতের উপর দেওয়া হয়। অনেকসময় সিদ্ধ ডিম, ভাজা মাংস, মাছও দেওয়া হয়। অনেক স্থানে প্রথমে ডাল এবং পরে দই পরিবেশন করা হয়।

কলাপাতায় পরিবেশিত খাবার হাত দিয়ে খাওয়া হয়। দক্ষিণ ভারতে একটি রীতি প্রচলিত আছে। খাওয়া শেষে উক্ত ব্যক্তি তার পাতাটিকে ভেতরের দিকে ভাঁজ করবে যাতে যিনি খাওয়ালেন তার প্রতি শ্রদ্ধা প্রদর্শন হবে। শ্রাদ্ধে খাবার খেয়ে পাতাটিকে বাইরের দিকে ভাঁজ করা হয় পরিবারের প্রতি সমবেদনা প্রকাশের নিদর্শন হিসেবে। অন্য সময়ে পেছনের দিকে ভাঁজ করা দৃষ্টিকটু হিসেবে বিবেচনা করা হয়।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২২ মে ২০০৯ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৭।
অভিধর্ম পিটকের অন্যতম গ্রন্থ হলো **কথাবত্থু**।এই গ্রন্থটির সংকলন করেছিলেন মোগ্গলিপুত্র তিষ্য। সম্রাট অশোকের রাজত্বকালে তৃতীয় বৌদ্ধ মহাসঙ্গীতির অবসানে মোগ্গলিপুত্র তিষ্য স্থবির গ্রন্থটি রচনা করেন।কথাবত্থু প্রশ্নোক্তরমূলক গ্রন্থ।
"সুমঙ্গলবিলাসিনী "গ্রন্থে উল্লেখ আছে -
"এটি অভিধর্ম পিটকের তৃতীয় গ্রন্থ।"
আত্মার অস্তিত্ব নিয়ে ধারণা তথা সূত্রে উল্লেখিত বিভিন্ন বিষয়ে বিভিন্ন উপদলে বিভক্ত ভিক্ষুসংঘের মধ্যে যে ভ্রান্ত ধারণা সৃষ্টি হয়েছিল তা এখানে(কথাবত্থু) যুক্তিতর্কের মাধ্যমে সমাধান করা হয়েছে। কথাবত্থু সেই মনস্তাত্ত্বিক বৌদ্ধ ধর্মশাস্ত্র অভিধর্ম পিটকের অন্তর্গত একটি। এই গ্রন্থে বৌদ্ধ থেরবাদীদের সাথে বৌদ্ধ অন্যমতাবলম্বীদের সাথে তর্কের মাধ্যমে প্রশ্ন- উত্তর দেখা যায়।কথাবত্থু গ্রন্থের শুরুতে স্থান পেয়েছে থেরবাদী ও পুদ্গলবাদীদের প্রশ্নোক্তর পর্ব। সেই প্রশ্নোক্তরের ধরনটি ছিল এরূপ-

প্রশ্ন(থেরবাদী): পুদ্গল (ব্যক্তি) কি বাস্তব? পুদ্গল নামক ধারণাটি কি পারমার্থিক সত্যের ধারণায় সমর্থিত?

উত্তর(পুদ্গলবাদী): হ্যাঁ।

প্রশ্ন: বাস্তব আর পারমার্থিক সত্য যেভাবে পরিচিত, পুদ্গলও কি সেই একইভাব স্বীকৃত?

উত্তর: "না, সেভাব স্বীকৃত নয়।"

এভাবে প্রশ্ন উত্তরের মাধ্যমে উক্ত গ্রন্থে থেরবাদীদের সাথে অন্য মতাবলম্বীদের তর্কের তথ্য পাওয়া যায়। গ্রন্থটিতে তেইশটি অধ্যায় আছে। প্রত্যক অধ্যায়ে আট-বারোটি করে প্রশ্নোত্তর মালা রয়েছে। মহামতি সম্রাট অশোকের সময়ে অনুষ্ঠিত তৃতীয় বৌদ্ধ মহাসঙ্গীতির সময় মোগ্গলিপুত্র তিষ্য স্থবির গ্রন্থটি সংকলন করেন।এটাকে বৌদ্ধধর্ম ও দর্শন সম্পর্কিত তর্কশাস্ত্র বলা হয়। এ-গ্রন্থ বিভিপ্ন জটিল দার্শনিক তত্ত্বের উত্তর-প্রত্যুত্তর রয়েছে। অভিধর্মের কঠিন এবং দুর্বোধ্য দার্শনিক বিষয়গুলোকে এ - গ্রন্থে যুক্তি-তর্কে সহজভাবে উপস্থাপন করা হয়েছে। গ্রন্থটিতে বুদ্ধবাণী উদ্ধৃতির মাধ্যমে অন্যান্য দার্শনিক তত্ত্ব খন্ডন করা হয়েছে।

তথ্যসূত্র
---------

1. ↑  Kathavatthu, Translated into Bangli Uzzal Barua Basu, F.E.30 Decembur 2016.
2. ↑  Pali sahittor itihas, Rabindra Bijoy Barua. P.312
3. ↑  Kathavatthu, trsnslated into Bangali Uzzal Barua Basu, P.xvii
4. ↑  Kathavatthu(points of Controversy), T.B Uzzal Barua Basu, p.xx
5. ↑  Buddhadhamma And Noitik Shiksha, NCTB,2018,P-45
**মঙ্গলকোট প্রত্নক্ষেত্র** হল পশ্চিমবঙ্গের পূর্ব বর্ধমান জেলায় অবস্থিত একটি প্রত্নক্ষেত্র। পুরাতাত্ত্বিক খননকার্যের মাধ্যমে এখানে খ্রিস্টপূর্ব ২০০০ অব্দ থেকে ১৮০০ খ্রিস্টাব্দের মধ্যবর্তী সময়ের সাতটি প্রাগৈতিহাসিক ও ঐতিহাসিক সংস্কৃতির স্তর পাওয়া গিয়েছে। এই অঞ্চল থেকে প্রাপ্ত সব ধরনের প্রত্যক্ষ নিয়ে বিস্তারিত অনুসন্ধানের পর মানব বসতির সাতটি স্তর নির্দিষ্ট করা সম্ভব হয়েছে। প্রথম পর্যায় তাম্র যুগীয় স্তর; দ্বিতীয় পর্যায় কৃষি সংস্কৃতি; তৃতীয় পর্যায়টি মৌর্য-সুঙ্গযুগীয় স্তর; চতুর্থ পর্যায়টি কুষাণযুগীয় স্তর; পঞ্চম পর্যায়টি গুপ্তযুগীয় স্তর; এবং ষষ্ঠ ও সপ্তম পর্যায়টি মধ্যযুগীয় স্তর। প্রত্নক্ষেত্রটি পশ্চিমবঙ্গ তথা বঙ্গের প্রাগৈতিহাসিক মানব বসতির প্রমাণ বহন করছে।

অবস্থান
-------

এটি পূর্ব বর্ধমান জেলার নতুনহাটে কুনুর নদীর ডান তীরে ও অজয় নদীর ৩ কিমি দক্ষিণে অবস্থিত। প্রত্নক্ষেত্রটি ভৌগোলিকভাবে ২৩ ডিগ্রী ৩১ মিনিট উত্তর অক্ষাংশ ও ৮৭ ডিগ্রী ৫৩ মিনিট পূর্ব দ্রাঘিমাংশে অবস্থান করছে।

ইতিহাস
------

এই স্থানে ১৯১৫ খ্রিস্টাব্দে ঐতিহাসিক রাখালদাস বন্দ্যোপাধ্যায় এসেছিলেন, তবে সে সময়ে খননকার্যের কোন উদ্যোগ গ্রহণ করা হয়নি। ইতিহাস-মনস্ক ব্যক্তিত্ব এককড়ি দাস ১৯৬২ খ্রিস্টব্দে পশ্চিমবঙ্গের প্রত্নক্ষেত্র বিভাগের পরিচালকের সঙ্গে যোগাযোগ করেন ও তাঁকে কিছু তাম্রমুদ্রা প্রদান করেন, যা বর্তমানে আশুতোষ সংগ্রহশালায় সংরক্ষিত আছে। শেষ পর্যন্ত, একটি ধারাবাহিক খননকার্য ১৯৮৬ খ্রিস্টাব্দ থেকে ১৯৯০ খ্রিস্টাব্দ পর্যন্ত পরিচালনা করা হয়েছিল, খননকার্যে কলকাতা বিশ্ববিদ্যালয়ের প্রত্নতত্ত্ব বিভাগ অংশ গ্রহণ করেছিল।

তথ্যসূত্র
---------

1. ↑  Ghosh, Shibshankar (২০০০)। *Gopbhumer Swarup, Aitijhya O Sanskriti*। পৃষ্ঠা 99–107। সংগ্রহের তারিখ ১৬ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Mangalkot2 - Banglapedia"। *en.banglapedia.org*। সংগ্রহের তারিখ ১৬ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Sanyal, Rajat; Chattopadhyay, R.K.; Bandyopadhyay, Kumkum। "Early Village Farming Settlements of Eastern India: A Fresh Appraisal" (পিডিএফ): 78। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Förster, F. J.; Neufahrt, A.; Stockum, G.; Bauer, K.; Frenkel, S.; Fertig, U.; Leonhardi, G. (১৪ নভেম্বর ১৯৭৫)। "An Archaeological Study of Kunur River Basin, Barddhaman District, West Bengal" (পিডিএফ)। *Archives for Dermatological Research*। **254** (1): 23–28। সংগ্রহের তারিখ ১৬ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
***কাবাসারন*** ইন্দোনেশিয়ার উত্তর সুলাওয়েসি অঞ্চল থেকে উদ্ভুত মিনাহাসান অঞ্চলের ঐতিহ্যবাহী সমরকলা দ্বারা প্রভাবিত একটি যুদ্ধকালীন নৃত্য। এই নৃত্য প্রধানত লাল পোশাক পরিহিত বেশ কয়েকজন পুরুষ নর্তকদের দ্বারা সঞ্চালিত হয়। নর্তকেরা একহাতে একটি ঢাল অথবা বর্শা ও অন্যহাতে তলোয়ার নিয়ে নৃত্য পরিবেশন করে। নর্তকদের বলা হয় কাবাসালান, যার অর্থ একজোড়া যোদ্ধা মোরগ। এই নৃত্যের অঙ্গ সঞ্চালনা দুজন দ্বন্দে নির্লিপ্ত মোরগের ক্রিয়াকলাপ অনুকরণ করে রচিত হয়েছে।  কাবাসারান শব্দটি কাবাসালান থেকেই অনুপ্রাণিত। 

এই নৃত্যে অংশগ্রহনকারী নর্তকরা প্রধানত মিনাহাসান গ্রামের কৃষক এবং রক্ষক হিসাবে কাজ করে। কিন্তু গ্রামে আক্রমণ হলে তারা ওয়ারনেই বা যোদ্ধা হিসাবে যুদ্ধে অবতীর্ণ হয়।  মিনহাসান প্রথা অনুসারে, ওয়ারনেইদের অস্ত্র ও মর্যাদা বংশগত। কাবাসারান নৃত্যটি একচেটিয়াভাবে ওয়ারনেই বংশের পুরুষদের দ্বারা সঞ্চালিত হয়। 

সাধারণভাবে, নৃত্যের মৌলিক অংগ সঞ্চালনা নয়টি চাল নিয়ে গঠিত। তরোয়াল (সান্তি) বা বর্শা (ওয়েংকো) অথবা ব্যবহার করে এই নয়টি চাল গঠন করা যাকে স্থানীয় ভাষায় জুড়ুস বলা হয়। এছাড়াও বিভিন্ন শক্তিশালী সমরকলার অংগ ও পদসঞ্চালনা এই নৃত্যের মধ্যে অন্তর্ভুক্ত। যেমন এই নাচের একটি জনপ্রিয় চলন হল, বাম দিকে দুই পা এবং ডানদিকে দুই পা গিয়ে পূর্বের স্থান পরিবর্তন করা। নৃত্যের সাথে বাজ, ড্রাম বা কলিনটাং- এর মতো সহায়ক বাদ্যযন্ত্রগুলি বাজানো হয়। এই বাদ্যযন্ত্রগুলিকে স্থানীয় ভাষায় পা ওয়াসালেন বলা হয়।

চিত্রশালা
---------

* Traditional clothes worn by kabasaran dancersকাবাসারান নৃত্যশিল্পীদের পরা ঐতিহ্যবাহী পোশাক
* Kabasaran dancers use traditional weaponsকাবাসারন নর্তকরা ঐতিহ্যবাহী অস্ত্র ব্যবহার করেন
* Kabasaran dance performance at an event in North Sulawesiউত্তর সুলাওয়েসির একটি অনুষ্ঠানে কাবাসারন নৃত্য পরিবেশন

তথ্যসূত্র
---------

1. 1 2 3  "Tarian Kabasaran"। *Indonesia Kaya* (ইন্দোনেশীয় ভাষায়)। ২০১৫-১১-১৭ তারিখে মূল থেকে আর্কাইভ করা। সংগ্রহের তারিখ ২০১৫-১১-১৬।